Вайдзіла (імя)

**Вайдзіла** (*Вайдзіл*, *Вадзела*), **Вайдыла** (*Вайдыл*, *Вадыла*), **Вайдэла** (*Вайдэль*, *Вайтыль*, *Вайцюль*), **Вэйдэль** — мужчынскае імя і вытворнае ад яго прозьвішча.

## Паходжаньне

Вадзіла, Вадзела, Вадзель або Ваціла (Wadila, Wadelo, Wadel, Watilo) і Вайдэль (Weidel) — імёны германскага паходжаньня. Іменная аснова вайд- (вейд-) (імёны ліцьвінаў Войдаўт, Вэйдэр, Вейдман; германскія імёны Weidelt, Weidher, Weidman) паходзіць ад гоцкага waida 'поле, паша' або ад асновы -від- (-вайд-).

Адпаведнасьць імя Вайдула старажытнаму германскаму імю Waido (з даданьнем германскага суфіксу з элемэнтам -л-) сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

Імя Вайдзіла гістарычна бытавала ў Польшчы: *Woydilo* (1385 і 1414 гады), *Voydilo* (1396 год), *Woydila* (1473 год), *Voydila* (1496 год).

У Прусіі бытавала імя Вадэль (Вайдзіль): *Wadel / Waydil / Waytil* (1385 і 1391 гады).

Варыянты імя ў гістарычных крыніцах: *Waydelo* (29 верасьня 1379 году); *Waytil* (1379—1380 гады); *Woydilo*, *Woydolo* (17 лютага 1387 году); *Waydel* (Хроніка Віганда); *Woydilo* або *Воидило* (Летапісец вялікіх князёў літоўскіх); *cum Woydylone Kussulowicz*, *Woydilo Kussolouicz*, *Woydilonem Kusolowicz* (2 кастрычніка 1413 году); *пан Войдила* (17 кастрычніка 1437 году); *боярину нашому Рачку Воитиловичу* (1440—1492 гады); *Woydilo* (29 кастрычніка 1447 году); *Воидилу а Яну шесть чоловеков* (9 лістапада 1449 году); *Woydel* (21 лютага 1457 году); *Woydzilo* (13 студзеня 1460 году); *nos nobiles videlicet Bogdan Andreas Woydzylowyczy* (1486 год); *Andruszko Woydilowicz* (11 студзеня 1494 году); *а в Михаила Воидиловича и въ его жоны Васки… землю их отчызную, на имя Гаевищо* (21 сакавіка 1499 году); *люди нашы [[Горадня|Городенъское]] волости… Олехна Воидиловича* (1 студзеня 1519 году); *Бортко Воидиловичъ* (1528 год); *з [[Упіта|Упиты]]… Томаш Воидилович* (1533—1535 гады); *служба… Воидило Михновичъ* (XVI ст.); *Петръ Водилович… съ сынъми Воидиловыми* (29 сьнежня 1552 году); *села Войдиловичовъ… село Войдиловичи* (1554 год); *Якубова вдова Войдилина… Петръ Войдила*, *Балтромей Войдиловичъ*, *Урбань Войдиловичъ… Мартинъ Войдиловичъ*, *Янъ Войдиловичъ* (1567 год); *Wacław Woydziłł* (1621 год); *dnum Woydziło* (1675—1677 гады); *Iacobus Woydył* (1699 год); *Pater admodum reverendus Valerianus Woydyłowicz* (каля 1700—1702 гадоў); *Józef Woydyłło* (1793 год).

## Носьбіты
* Вайдзіла ( 1381) — дзяржаўны дзяяч Вялікага Княства Літоўскага, радца вялікіх князёў Альгерда і Ягайлы, староста лідзкі
* Вайдзіла Кусолавіч — літоўскі баярын, які на Гарадзельскай уніі атрымаў герб Белу
* Вайдзіла — літоўскі баярын, які ў 1437 годзе засьведчыў наданьне Сьвідрыгайлы Каленіку Мішкавічу; магчыма, ён жа атрымаў наданьне ад вялікага князя Казімера ў 1449 годзе
* Вайдзіла з Ушакова (упамінаецца ў 1447, 1457 і 1460 гадох) — літоўскі баярын, муж дачкі Андрэя Саковіча
* Міхайла Вайдзілавіч — літоўскі баярын, які ўпамінаецца ў 1499 годзе
* Павал Станіслававіч Вайдзіловіч — расенскі зямянін, які ўпамінаецца ў 1588 годзе
* Грэгаж Вайдуловіч (Grzegorz Wajdułowicz) — львоўскі мешчанін, які ўпамінаецца ў 1689 годзе
* Васька Пятроў, Іван, Тамаш, Яська, Міська, Іван і Абрам Вадзелы — жыхары вёскі Ражнова (Полацкае ваяводзтва), якія ўпамінаюцца ў 1759 годзе
* Аліс Вайдэль ( 1979) — нямецкая дзяржаўная дзяячка з партыі Альтэрнатыва для Нямеччыны

Войдзелі — уніяты Голдаўскай парафіі.

Вайдылы (Wojdyłło) гербу Ястрабец — літоўскі шляхецкі род зь Вільні.

Вайцюлевічы (Wojciulewicz) і Вайдылы (Wojdyło) — літоўскія шляхецкія роды з Троцкага павету.

Вайдыловічы — літоўскі шляхецкі род.

Вэйдэлі (Weidel) гербу ўласнага — літоўскі шляхецкі род зь Віленскага ваяводзтва

Вайдзілевічы (Wojdzilewicz) — літоўскі шляхецкі род з Троцкага павету.

Вайдыла (Wojdylo) — прозьвішча, зафіксаванае ў XIX стагодзьдзі ў ваколіцах Сувалкаў.

У актах Вялікага Княства Літоўскага ўпаміналіся маёнтак Вайдзілішкі (*Войдилишки*) у Віленскім ваяводзтве і сяло Вайдылавічы (*Войдыловичи*) каля Пянянаў.

На 1903 год існавала вёска Вадылішкі ў Расенскім павеце Ковенскай губэрні.

## Заўвагі

## Крыніцы

## Літаратура
* 

Катэгорыя:Мужчынскія імёны